|  |
| --- |
| Iktatószám: |
| KKM azonosítószám: KKM/…………./2016/Adm |

**TÁMOGATÁSI SZERZŐDÉS**

amely létrejött egyrészről a **Prosperitati Alapitvány (**Fondacija "Prosperitati", székhely: 24000 Szabadka, Ptujiutca 1., adószám: 109347941, törzsszám: 28829183, **képviseli: ifj. Juhász Bálint ügyvezető**), adószáma:, **képviseli: Juhász Bálint ügyvezető**) mint lebonyolító szervezet (a továbbiakban: **Támogató**),

másrészről a(z) …………………………… (székhelye/lakóhelye: ………………………..., adószáma: …………………, nyilvántartásba vételi száma a ………………. Törvényszéknél: ………………., bankszámlaszáma:…………………………képviseli: ……………………….)*,*  mint **Végső** **kedvezményezett**

(a továbbiakban együttesen: **Felek**) között az alulírott napon és helyen az alábbi feltételek mellett:

**PREAMBULUM**

A Vajdasági magyarok terület- és gazdaságfejlesztési Stratégia és Akcióterv általános célja a Szerbiában élő magyar állampolgárok szülőföldön maradásának és boldogulásának támogatása, a családi mezőgazdasági tevékenységek erősítése, a mezőgazdasági termelés korszerűsítése, ga*z*daságfejlesztés és a foglalkoztatottság növelése. A Stratégia 2016/2. sz., 2016.04.02-án megjelent pályázati felhívás magyar kormányzati finanszírozására a Prosperitati Alapítvány Magyarország Külgazdasági és Külügyminisztériumával KKM/………………/2016/Adm. számmal támogatási szerződést kötött.

A Prosperitati Alapítvány 2016.04. 02-án megjelent **„Támogatási eszközök odaítélése az egyéni vállalkozók valamint mikro- és kis- és középvállalkozások kamattámogatására azok gazdasági fejlesztése céljából”** c. pályázati felhívására végső kedvezményezett 2016. ... (hónap) ... napon ... azonosító számú pályázatot nyújtott be, melyet az Alapítvány a hatályos döntéshozatali mechanizmus szerint értékelt és támogatásra alkalmasnak terjesztett elő. A pályázatról hozott .... ... napján kelt közös Irányító Testületi döntésről végső kedvezményezett 2016. .... ... napján kelt értesítő levélben került tájékoztatásra, mely döntés alapján, jelen Támogatási Szerződésben meghatározott feltételek szerint végső kedvezményezett vissza nem térítendő támogatásra (a továbbiakban: támogatás) jogosult.

**1. A SZERZŐDÉS TÁRGYA**

* 1. A **végső kedvezményezett** vállalja, hogy a Szerződés 2. pontjában rögzített időszakban megvalósítja és befejezi a projektet (a továbbiakban: projekt). A **végső kedvezményezett** a jelen szerződés aláírásával kötelezettséget vállal a jelen szerződés tárgyát képező projekt megvalósítására a jelen Szerződés 2. számú mellékletét képező nyertes pályázat alapján.
  2. A **Támogató** vállalja, hogy a 1.1. pontban meghatározott projekt végrehajtásához a végső kedvezményezett részére vissza nem térítendő támogatást nyújt ***szállítói előleg/szállítói finanszírozás/utófinanszírozás formájában***, melynek összege..... *(összeg számmal kiírva)* szerb dinár, azaz ..... *(összeg betűvel kiírva)* szerb dinár.
  3. A támogatás más személyre át nem ruházható.
  4. A projekt minimális **elszámolható összköltsége** ..... *(összeg számmal kiírva)* szerb dínár, azaz ..... *(összeg betűvel kiírva)* szerb dinár, amely a Támogató által nyújtott támogatásból, és a végső kedvezményezett minimum ..... *(összeg számmal kiírva)* szerb dinár azaz ..... *(összeg betűvel kiírva)* saját forrásából áll, és a 3. számú mellékletben foglalt költségterv tartalmazza.
  5. Abban az esetben, ha a végső kedvezményezett a támogatást a költségterve szerint a beszerzendő termék általános forgalmi adóval (ÁFA – PDV) növelt összege alapján igényli, úgy tudomásul veszi, hogy **a támogatás összege nem biztosít fedezetet** a támogatott tevékenység rendeltetésszerű elvégzése során **a végső kedvezményezett által fizetendő általános forgalmi adó összegére** nézve akkor sem, ha a végső kedvezményezett az előzetesen felszámított vagy a termék beszerzése, a szolgáltatás igénybevétele után általa fizetendő általános forgalmi adó levonására jogosult. A végső kedvezményezett **nyilatkozik, hogy nem vonja és a jövőben sem fogja levonni, vagy visszaigényelni az áfát**, valamint az áfa-t nem hárítja át a projekt keretében felmerült költségekkel kapcsolatban.
  6. **A Szerződés 1. sz. mellékletét képezi az „*Általános Szerződési Feltételek a végső kedvezményezettekkel kötendő támogatási szerződésekhez*” (a továbbiakban: ÁSZF), amelyet a Támogató a** [**www.prosperitati.rs**](http://www.prosperitati.rs) **honlapon folyamatosan elérhetővé tesz.**
  7. A végső kedvezményezett a projektet a pályázata szerinti műszaki-szakmai tartalom szerint valósítja meg. A műszaki-szakmai tartalom nem teljesítése esetén az ÁSZF-ben szabályozottaknak megfelelően kell eljárni.
  8. A projekt költségvetését a piaci árakhoz igazodóan, reális és költséghatékony módon kell összeállítani. A hatékony és eredményes pénzgazdálkodás elvét, valamint az átlagos piaci árnak történő megfelelést a Támogatási Szerződés hatályba lépését követően is biztosítani kell, továbbá a projektnek meg kell felelnie a reális és takarékos költségvetés előírásának az esetleges géptípus- változás, szállító-váltás és költségszerkezet-módosítás esetén is, mely(ek)hez Támogató előzetes jóváhagyása szükséges.
  9. A fenntartási kötelezettség (azaz pénzügyi elszámolás és szakmai beszámoló **Támogató** általi elfogadásától számított 5 év időtartama alatt a támogatott eszközt a rendeltetésének megfelelően, a vonatkozó engedélyek és előírások betartásával kell használni, üzemeltetni. Az ÁSZF szerinti fenntartási kötelezettség időtartama alatt a projekt tárgya nem adható el, nem adható bérbe, jótállás alapján történő csere, amortizáció, lopás, működésképtelenné, használhatatlanná válás esetén a projekt tárgya a Támogató által rendszeresített és a Támogató honlapján közzétett formanyomtatványon történő bejelentést követően – a bejelentés alapjául szolgáló igazoló dokumentumokat mellékelve – saját forrásból lecserélhető/pótlandó.
  10. Végső Kedvezményezett kötelezettséget vállal, hogy jelen szerződés megkötését követő két éven belül nem csökkenti a foglalkoztatottak létszámát.

**2. A TÁMOGATÁSI ÖSSZEG FELHASZNÁLÁSA**

2.1 A projekt megvalósításához nyújtott támogatás felhasználására irányadó időpontok a következők:

* 1. **A Projekt megvalósítási időszak vége: jelen szerződés mindkét fél általi aláírását követő maximum 60 nap. *(BERUHÁZÁS ESETÉN 2016. DECEMBER 31.)***
  2. **A záró beszámoló benyújtásának határideje a megvalósítási időszak lejártát követő 10. nap**
  3. A támogatási összeg terhére elszámolható költségek: a **végső kedvezményezett**nek a kiállított bizonylatok alapján, a támogatási cél megvalósításával összefüggésben felmerült, igazoltan e célra fordított és a támogatási szerződés mellékletét képező költségtervben szereplő közvetlen kiadásai. **A végső kedvezményezett nem számolhat el olyan költséget, amelyre bármilyen egyéb támogatás vagy forrás nyújt fedezetet (kettős finanszírozás tilalma).**
  4. Jelen szerződésnek a megkötése a **Támogató** részéről semmiféle további kötelezettségvállalást nem jelent a **végső kedvezményezett**nek az 1.1. pontban írt projekttel összefüggésben történő bárminemű további támogatására.
  5. Amennyiben a végső kedvezményezett jelen Szerződés megkötése előtt megkezdte a projekt megvalósítását, úgy a támogatás folyósítása előleg formájában nem lehetséges.

**3. A TÁMOGATÁS ÖSSZEGÉNEK KIFIZETÉSE**

3.1 A **Támogató** az 1.2 pontban foglalt támogatási összeget **kifizetési kérelem** alapján utalja át, melyet a végső kedvezményezett jelen Szerződés mindkét Fél által történt aláírását követő **10 napon belül köteles benyújtani.**

3.2. **Támogató** az 1.2 pontban foglalt támogatási összeget szállítói előleg formájában egy összegben utalja át a **szállító** – szállítói szerződés szerinti – **folyószámlájára** a kifizetési kérelem alábbi mellékleteinek megléte esetén:

1. A pályázati anyagban szereplő szállítói előszámlán szereplő termékre, vagy – annak hiányában – új szállítói előszámlával alátámasztott, az eredetivel legalább egyenértékű műszaki tartalmú termékre megkötött szállítói szerződés,
2. a saját forrás átutalásának igazolása,
3. a saját forrás átutalásáról kiállított előlegszámla, amelyen szerepel a fennmaradó összeg (támogatás összege), vagy ennek hiányában
4. a támogatás összegéről kiállított előlegbekérés.

3.3 A kifizetési kérelmet jelen szerződés melléklete alapján kell elkészíteni. A szállítói szerződésre és a közvetlen szállítói előlegre vonatkozó további előírásokat az ÁSZF tartalmazza.

3.4 Támogató a kifizetést – a dokumentumok hiánytalan benyújtása esetén a kifizetési kérelem beérkezését követő **30 napon** belül teljesíti.

3.5. A szállítói előleg folyósítására kizárólag abban az esetben van lehetőség, ha a végső kedvezményezett által nyújtott biztosíték érvényes és rendelkezésre áll*.*

*ÉPÍTÉSI BERUHÁZÁS ESETÉN (SZÁLLÍTÓI FINANSZÍROZÁS)*

*3..1 A* ***Támogató*** *az 1.2 pontban foglalt támogatási összeget* ***egy összegben a projekt lezártát követően, vagy két részletben,******kifizetési kérelem*** *alapján utalja át.*

*3.2.* ***Támogató*** *a 1.2. pontban foglalt támogatási összeg első részletét,* ***a projekt******legalább 50%-os készültségének (igazolt műszaki teljesítés) elérését követően****, az elvégzett munkáról és annak anyagköltségéről kiállított részszámlák alapján utalja át a Vállalkozó**– szállítói szerződés szerinti –**folyószámlájára, a hiánytalan kifizetési kérelem beérkezését követő 30 napon belül. A támogatás fennmaradó második részletét a Szerződés 4.1. pontja szerinti beszámoló elfogadását követő legkésőbb 30 napon belül utalja át a* ***Vállalkozó*** *– szállítói szerződés szerinti –**folyószámlájára.*

*3.3 Kifizetési kérelem nélkül* ***Támogató*** *kifizetést nem teljesít.* ***A kifizetési kérelemnek*** *a következő kritériumoknak kell megfelelni:*

1. *a kifizetési kérelmet a* ***végső kedvezményezett*** *nevében a cégjegyzésre/képviseletre jogosult személy írhatja alá,*
2. *a kifizetési kérelemnek tartalmaznia kell a* ***Vállalkozó*** *pontos elnevezését és címét, az átutalandó összeget, továbbá a Vállalkozó bankjának nevét, bankszámlaszámát, adószámát, és jelen szerződésre történő hivatkozási számot. Kifizetési kérelmet egy eredeti példányban kell benyújtani.*

*3.4. A 3.2. pont szerinti* ***részkifizetési kérelemnek az alábbi dokumentumokat kell tartalmaznia****:*

*a) mindkét fél által aláírt vállalkozói szerződés*

*b) tervdokumentáció (amennyiben a beruházás engedélyköteles)*

*c) saját erő elszámolás*

*d) a részkifizetési kérelemben igényelt támogatási összegre vonatkozó elszámolás (teljesítésigazolással és műszaki ellenőri igazolással alátámasztva).*

*HA AZ ESZKÖZT A VÉGSŐ KEDVEZMÉNYEZETT ALÁÍRÁS ELŐTT MÁR BESZEREZTE (UTÓFINANSZÍROZÁS)*

*3.1 A* ***Támogató*** *az 1.2 pontban foglalt támogatási összeget egy részletben,* ***kifizetési kérelem****, valamint* ***pénzügyi és szakmai beszámoló*** *alapján utalja át a* ***végső kedvezményezett*** *folyószámlájára, a hiánytalan kifizetési kérelem és a Szerződés 4.1. pontja szerinti beszámoló elfogadását követő 30 napon belül.*

*3.3 A kifizetési kérelmet jelen szerződés melléklete alapján kell elkészíteni. Az utófinanszírozásra vonatkozó további előírásokat az ÁSZF tartalmazza.*

*3.4 Támogató a kifizetést – a dokumentumok hiánytalan benyújtása esetén a kifizetési kérelem és a pénzügyi és szakmai beszámoló beérkezését követő* ***30 napon*** *belül teljesíti.*

**4. SZAKMAI ÉS PÉNZÜGYI BESZÁMOLÓ**

* 1. A **végső kedvezményezett** – függetlenül a 3. pontban megjelölt finanszírozási formától – jelen Szerződés 1.2. pontja szerinti támogatás teljes összegére vonatkozó, hiánytalan pénzügyi elszámolást és a megvalósításra vonatkozó tartalmi jelentést (a továbbiakban együttesen: **beszámoló**) köteles benyújtani a projekt megvalósítási időpontja lejártát követő 10. napig. A beszámolót két nyomtatott példányban a 24000 Szabadka, Ptuji u. 1. címre és egy elektronikus (email) példányban az [info@prosperitati.rs](mailto:info@prosperitati.rs) email címre kell benyújtani.
  2. A beszámolót **jelen szerződés melléklete és az ÁSZF szerinti tartalommal kell elkészíteni**.
  3. Külföldi bizonylat akkor tekinthető szabályszerűnek, ha azt mind alakilag, mind tartalmilag a szerb jogszabályoknak megfelelően állították ki. A magyartól eltérő nyelven kiállított pénzügyi bizonylat, szerződés magyar fordítását csatolni kell.
  4. Hiányos vagy hiányosan/hibásan kitöltött, olvashatatlan, továbbá nem eredeti vagy nem szabályos aláírással benyújtott bizonylat (másolat) nem fogadható el.
  5. A **beszámolónak** a következő **mellékleteket** kell tartalmaznia:

• Teljesítésigazolás

• A Támogatott nevére kiállított végszámla

• A projekt eredményének megvalósulását igazoló egyéb dokumentumok:

- üzembe helyezési okmányok, jogerős használatbavételi engedély, vagy tanúsítvány,

- tárgyi eszközök nyilvántartási lapja, nyilvántartási kartonja, analitikus nyilvántartása,

- fotódokumentáció a beszerzett eszközről

1. **VÉGSŐ KEDVEZMÉNYEZETT NYILATKOZATAI**
   1. **Végső kedvezményezett** kijelenti, hogy a kérelemhez csatolt, mellékletben foglalt adatok, információk, dokumentumok teljes körűek, valósak és hitelesek, a támogatási döntés tartalmát érdemben befolyásoló valótlan, hamis vagy megtévesztő adatot nem szolgáltat, ilyen nyilatkozatot nem tesz.
   2. **Végső kedvezményezett** nyilatkozik, hogy a jelen Szerződésben meghatározott tárgyban korábban vagy egyidejűleg más szervezet részére **nem nyújtott be támogatási igényt.**
   3. **Végső kedvezményezett** kijelenti, hogy vele szemben támogatási jogviszonyból kizáró okok nem állnak fenn.
   4. **Végső kedvezményezett** nyilatkozik arról, hogy a rendezett munkaügyi kapcsolatok követelményeinek megfelel.
   5. **Végső kedvezményezett** nyilatkozik arról, hogy nincs esedékessé vált és még meg nem fizetett adótartozása - ide nem értve az önkormányzati adóhatóság hatáskörébe tartozó adókat -, valamint járulék-, illeték- vagy vámtartozása. **Végső kedvezményezett** tudomásul veszi, hogy részére támogatás nem folyósítható, amíg lejárt esedékességű, meg nem fizetett köztartozása van.
   6. **Végső kedvezményezett** nyilatkozik arról, hogy nem áll jogerős végzéssel elrendelt végelszámolás, felszámolás alatt, ellene jogerős végzéssel elrendelt csődeljárás vagy egyéb, a megszüntetésére irányuló, jogszabályban meghatározott eljárás nincs folyamatban.
   7. **Végső kedvezményezett** nyilatkozik arról, hogy a jelen támogatási szerződés költségtervében szereplő saját forrás rendelkezésre áll.
   8. **Végső kedvezményezett** nyilatkozik arról, hogy nem áll fenn harmadik személy irányában olyan kötelezettsége, amely jelen támogatás céljának megvalósulását meghiúsíthatja.
   9. **Végső kedvezményezett** nyilatkozik arról, hogy a beszerzendő termékek rendelkeznek a forgalomba helyezéshez, vagy beüzemeléshez szükséges valamennyi hatósági engedéllyel.
   10. **Végső kedvezményezett** kijelenti, hogy a támogatás nyújtásának jogszabályban meghatározott, vagy szerződésből eredő akadálya nincs.
   11. **Végső kedvezményezett** kijelenti, hogy a kapott támogatás tekintetében a beszámolási és elszámolási kötelezettségét teljesíti.
   12. **Végső kedvezményezett** nyilatkozik arról, hogy átlátható szervezetnek minősül.
   13. **Végső kedvezményezett** kijelenti, hogy a Támogató által megállapított jogosulatlanul igénybe vett támogatás összegét és annak kamatait visszafizeti.
   14. **Végső kedvezményezett** kötelezettséget vállal arra, hogy a támogatási szerződés lejártáig és ezzel kapcsolatos kötelezettségei teljesítéséig a **Támogató** részére haladéktalanul írásban bejelenti, ha a törvényes képviselőjének személye változik, ha ellene ügyészségi törvényességi felügyeleti eljárás indul vagy keresetet nyújtanak be, illetve ha a legfelsőbb szerve olyan napirendet tűz ki tárgyalásra, amely a szervezet jogi személyisége megszűnését eredményezheti.
2. **Biztosítékadási kötelezettség**
   1. **Végső kedvezményezett** **váltót** ad, amely biztosítja, hogy a **Támogató** a támogatás visszafizetésére vonatkozó igényét maradéktalanul, a lehető legrövidebb időn belül eredményesen tudja érvényesíteni.
   2. **Végső kedvezményezett** köteles a támogatás tárgyát képző eszközön a Támogató javára a fenntartási időszakra a támogatás teljes összegére és kamataira vonatkozóan **zálogjogot** bejegyeztetni, melynek fennálását a záró elszámolásban köteles bemutatni.
   3. Amennyiben a szerződés egyéb előírásai ezt szükségessé teszik, úgy a további biztosítékok nyújthatók:
3. **Végső Kedvezményezett valamennyi fizetési számlájára vonatkozó, a támogató javára szóló beszedési** megbízás (Inkasszó) benyújtására vonatkozó felhatalmazó nyilatkozata, a pénzügyi fedezethiány miatt nem teljesíthető fizetési megbízás esetére a követelés legfeljebb harmincöt napra való sorba állítására vonatkozó rendelkezéssel együtt.
4. bankgarancia, amely biztosítja, hogy a **Támogató** a támogatás visszafizetésére vonatkozó igényét maradéktalanul, a lehető legrövidebb időn belül eredményesen tudja érvényesíteni.
   1. **Végső kedvezményezett** tudomásul veszi, hogy a biztosítéknak a támogatási jogviszony alapján fennálló kötelezettségek megszűnéséig rendelkezésre kell állnia.
   2. **Végső kedvezményezett** tudomásul veszi, hogy nemteljesítés esetén a visszafizetési kötelezettség érvényesítése a Támogató választása szerint, teljesítésre történő felszólítás, vagy a biztosíték érvényesítésével történik. Ennek eredménytelensége esetén a visszafizetendő összeget és annak kamatait az állami adóhatóság a támogató megkeresésére adók módjára hajtja be.
5. **KAPCSOLATTARTÁS**

A Felek a Szerződés időtartamára kapcsolattartót jelölnek ki. A kapcsolattartó nevéről, postacíméről, telefon és telefax számáról és elektronikus levélcíméről a Szerződés aláírásával egyidejűleg, változás esetén pedig a változást követő 8 munkanapon belül tájékoztatják egymást. Felek jelen Szerződés kapcsolattartójaként az alábbi személyeket jelölik ki:

***Végső kedvezményezett részéről:***

Név:

Elérhetőség: (cím, e-mail, telefonszám)

***Támogató részéről:***

Projektmenedzser:

Elérhetőség: (cím, e-mail, telefonszám)

1. **VEGYES ÉS ZÁRÓ RENDELKEZÉSEK**
   1. A **végső kedvezményezett** tudomásul veszi, hogy a jelen szerződés bármely rendelkezésének megszegésével a Támogatónak okozott vagyoni és nem vagyoni kárért a szerb polgári jog szabályai szerint teljes kártérítési felelősséggel tartozik.
   2. A Felek a jelen szerződéssel összefüggésben keletkezett jogvitáik elbírálására – a hatáskörre vonatkozó jogszabályi rendelkezések figyelembevételével – a Támogató székhelye szerinti hatáskörileg illetékes bíróság kizárólagos illetékességét kötik ki.
   3. Jelen szerződés hatályba lépésének feltétele:

- Szállítóval kötött szerződés benyújtása a Támogatónak, illetve

- Végső Kedvezményezett által vállalt saját forrás megfizetése és annak igazolása.

**Amennyiben a Végső Kedvezményezett a fenti feltételeket jelen szerződés aláírásától számítva legkésőbb 45 napon belül sem teljesíti, a Szerződés nem lép hatályba.**

* 1. A **végső kedvezményezett** képviseletében aláíró személy kijelenti és cégkivonatával/cégkivonatukkal, valamint aláírási címpéldányával/címpéldányukkal igazolja, hogy társasági dokumentumai/alapító okirata alapján, a Szerződés bevezető részében feltüntetettek szerint jogosult a végső kedvezményezett képviseletére (és cégjegyzésére), továbbá ennek alapján a Szerződés megkötésére és aláírására. Aláíró képviselője kijelenti továbbá, hogy a testületi szervei részéről a Szerződés megkötéséhez szükséges felhatalmazásokkal rendelkezik/rendelkeznek, tulajdonosai a támogatási jogügyletet jóváhagyták és harmadik személyeknek nincs olyan jogosultsága, mely a Kedvezményezett részéről megakadályozná vagy bármiben korlátozná a Szerződés megkötését, és az abban foglalt kötelezettségek maradéktalan teljesítését.

A jelen szerződés magyar nyelven készült, a Felek négy darab eredeti, egymással teljes egészében megegyező tartalmú példányban, mint akaratukkal mindenben megegyezőt írják alá. Jelen szerződés és mellékletei közötti esetleges ellentmondás esetén a szerződés rendelkezései az irányadók.

**Az alábbi mellékletek a jelen Szerződés elválaszthatatlan részét képezik akkor is, ha azok fizikailag nem kerültek a szerződéshez csatolásra:**

1. sz. melléklet: Általános Szerződési Feltételek
2. sz. melléklet: Benyújtott és jóváhagyott pályázat
3. sz. melléklet: Költségterv
4. sz. melléklet: Végső kedvezményezett nevében aláírásra jogosult személy vagy személyek pénzügyi intézmény által igazolt, ügyvéd által ellenjegyzett vagy közjegyző által hitelesített aláírás mintája vagy az aláírás minta közjegyző által hitesített másolata
5. sz. melléklet: Végső kedvezményezett létesítő okiratának vagy jogszabályban meghatározott nyilvántartásba vételét igazoló okiratának eredeti példánya
6. sz. melléklet: Támogatás összegére szóló váltónyilatkozat és hitelesített váltó
7. sz. melléklet: Szállítói szerződés-minta (eszközbeszerzés)
8. sz. melléklet: Kifizetési kérelem-minta (eszközbeszerzés)
9. sz. melléklet: Záró pénzügyi és szakmai beszámoló-minta (eszközbeszerzés)

*(szállítói finanszírozás - építési beruházás esetén)*

*7. sz. melléklet: Vállalkozási szerződés-minta (építési beruházás)*

*8. sz. melléklet: Kifizetési kérelem-minta (építési beruházás)*

*9. sz. melléklet: Záró pénzügyi és szakmai beszámoló-minta (építési beruházás)*

*(utófinanszírozás esetén)*

*7. sz. melléklet: Kifizetési kérelem-minta (utófinanszírozás)*

*8. sz. melléklet: Záró pénzügyi és szakmai beszámoló-minta (utófinanszírozás)*

|  |  |
| --- | --- |
| **...................................................**  **A Prosperitati Alapítvány,**  **mint Támogató képviseletében**  .............(helység), 2016. …… (hónap) … (nap) | **………......................…….**  **Végső kedvezményezett képviseletében**  .......... (helység), 2016. …….. (hónap) … (nap) |